// Møtedato: 16.02.2021

// Tilstede: Malin Skåtun, Torgeir Stuestøl, Torunn Didriksen

// Forfall:

// Referent: Torunn Didriksen

// Kopi til:

Møtereferat brukerutvalget NAV Hjelpemiddelsentral Vestfold og Telemark

Sak 1/21 Velkommen til nye medlemmer av brukerutvalget

Stine Johansen (Sykehuset i Vestfold) og Eirin Sundberg (Sykehuset i Telemark) er nye faste medlemmer i utvalget. Vara for Eirin er Sara Elisabeth Hjelle.

Sak 2/21Personalendringer

Hjelpemiddelsentralen skal rekruttere inn i følgende stillinger:

* Avdelingsdirektør
* Avdelingsleder for Tolketjenesten
* Tre nye tolker
* En teknikerstilling ved lokasjon Skien

Nytilsatte siste tiden er:

Trude er ansatt på innkjøp etter Erling P., lokasjon Sandefjord

Stefan er ansatt på teknikk etter Øystein på lokasjon Sandefjord

Hilde er ansatt på vedtak etter …. på lokasjon Sandefjord

3/21 Digitale møter og opprettelsen av samhandlingsteam med kommunene.

Det er etablert et felles samhandlingsteam med kommunene på Teams. Hvem er medlemmer: alle medarbeidere på hjelpemiddelsentralen, fagkontakter i kommunene, ledere for fagkontaktene, andre fagpersoner i kommunene som ønsker å være gjest.

Hensikten med teamet er at det skal være en arena for aktiv deling og informasjon i samtid. Et sted å dele erfaringer og lære om:

* System og organisering i kommunene og NAV
* Regler og rutiner
* Hjelpemidler, tilrettelegging og tekniske tjenester
* Digitale søknader, digitale brukermøter og generell digital utvikling
* Kommuneavtalen

Mulige gevinster:

* Færre henvendelser på telefon og e-post
* Lik praksis
* Bruk av digitale møter reduserer reisetid
* Roller og ansvar er kjent
* Informasjon «blir ikke borte» – alle kan nås
* Lederforankring
* Generelt høyere kompetanse om hjelpemiddelområdet

Skal Brukerutvalget opprette et eget samhandlingsteam og satse på mer bruk av Teams? God stemning for det i møtet. Vi ble enige om å opprette et eget team for brukerutvalget.

Sak 4/21 Eiendomsprosessen

Valget om ny lokalisering er besluttet til å ligge i Larviksområdet. FFO skulle ønsket at brukerutvalget i større grad var orientert om beslutningen før man kunne lese om det i media. Brukerutvalget og organisasjonene har tidligere fått komme med innspill på både antall lokasjoner og lokalisering. De ble i 2020 informert om beslutningen om én lokasjon og at den vil bli plassert mellom de to eksisterende.

Det er også kommet reaksjoner fra politisk hold. Det er gått et skriftlig spørsmål til statsråden – svar kommer. Noen ansatte har naturligvis reagert, men de fleste gleder seg til å komme under samme tak. Ca. 100 ansatte skal inn i det nye bygget.

Årsaken til at Larviksområdet er valgt, skyldes fakta om hvor i fylket de fleste bor. Larviksområdet ligger «midt i dette smørøyet», midt mellom de to lokasjonene og fører «bare» til 30-40 min. ekstra reisetid for brukere, samarbeidspartnere og ansatte. Når det gjelder kommunene som ligger vest i Telemark, må tilbudet vurderes. Mulig å desentralisere oppgaver?

Annonse etter lokaler med frist 26. februar er lagt ut. Det er 14 interessenter som har etterspurt nøkkeltallskjema pr. 11.februar.

SAFO etterspør om flyttingen vil medføre uheldig miljøavtrykk. Hjelpemiddelsentralen er kjent for sin satsning på gjenbruk og vil jobbe for det. Det vil bli gjort en vurdering på hva som kan tas med inn i de nye lokalene. Hjelpemiddelsentralen har gode erfaringer fra tidligere flyttinger med å gi bort utstyr som blir til overs.

Sak 5/21 Boligområdet er et komplekst område

Brukernes behov og forventninger er ikke alltid mulig å dekke med hjelpemiddelsentralens tiltak. Vi dekker løsninger som er nødvendige og hensiktsmessige dersom mulig. Vi opplever av og til at det er et gap mellom brukernes ønsker og hva vi kan tilby. Hjelpemiddelsentralen får saker inn som er urealistiske å innfri. Viktig at kommunenes terapeuter gjør en grundig vurdering før søknad/henvisning sendes hjelpemiddelsentralen.

Sak 6/21 Eventuelt

1. Roy Sæther tar opp et ønske om likere praksis i fylket ift. epilepsialarmer. Lokasjonene i Skien og Sandefjord har tilnærmet lik praksis. Alarmene har blitt enklere å drifte/montere. Hjelpemiddelsentralen mener at brukerne selv med eventuelt hjelp fra kommunen kan håndtere epilepsialarmer selv, da utstyret ikke krever mye kompetanse og opplæring. Hjelpemiddelsentralen bistår med veiledning og kurs. Dersom det skulle oppstå feil på utstyret utenom kontortid, kan akuttvakttelefonen benyttes og man kan få hjelp til feilsøking. Tlf.nr er:
2. Frank Klette lurer på om det vil komme endringer i distribusjonskanalene mellom kommunen og hjelpemiddelsentralen i framtida. Svaret er at det ikke er planlagt hvordan ting skal gjøres etter flyttingen. I forskriften heter det at hjelpemiddelsentralen kan levere hjelpemidler direkte til bruker dersom dette ikke medfører ekstra kostnader for NAV. Distribusjon er noe som må ses nærmere på etter hvert.
3. Spørsmål fra FFO om hvordan ventetiden er nå når det gjelder vedtaksbehandling. Sette inn tall:

Det er noe lengre ventetid på å få behandlet sin søknad i Sandefjord. Skyldes bemanningssituasjonen. Fått på plass en ny medarbeider. Det jobbes overtid for å få ned restansene og lokasjonene jobber med dette i fellesskap.

1. Det er ekstra flott at sykehusene, SiV og STHF, er deltakere i brukerutvalget. Det oppfordres til å melde inn saker. I møtet ble det stilt spørsmål om hvem som har ansvar for å anskaffe vekt når pasienter har behov for å veie seg. Det kan være bruker selv eller kommunen. Torunn undersøker nærmere om ansvar for sittevekt.